  Туспуктэм: vk.com (Сергей Мерзляков) Наталия Сильвестрова 9-тӥ толшоре Сергей Мерзляков Кияса ёрослэн тӧроез интыысь ас мылкыдызъя кошкиз. Со сярысь Удмуртиысь тӧролэн но кивалтэтлэн пресс-службазы ивортӥз. Элькунлэн тӧроез Александр Бречалов Сергей Мерзляковлы ёросэз азинтон понна трос аръёс ӵоже ужамез понна тау кариз. Кияса муниципал кылдытэтлэн тӧроезлэсь ужзэ быдэсъясе Марина Митрошинаез юнматӥзы. Азьвыл со ёрос администрацилэн кивалтӥсезлэн нырысетӥ воштӥсез луыса ужаз Кияса ёрослы тӧроез вожвылъяськон пыр быръёзы. Кивалтӥсь интые ӵектэм муртъёсты быръёнъя конкурсэз Депутатъёслэн кенешсы ялоз. ВАТСАН Мерзляков Сергей Васильевич вордскиз 1959-тӥ арын. Ижкарысь гурт возёсъя институтэз йылпумъяз. Гурт возёс удысынтрос аръёс ӵоже тыршиз. Азьвыл ёрос администрацилэн кивалтӥсезлэн воштӥсез, Депутатъёслэн кенешсылэн тӧроез, ёрослэн тӧроез луыса ужаз.  Митрошина Марина Сергеевна вордскиз 1970-тӥ арын. Глазкарысь дышетӥсьёсты дасясь В. Г. Короленко нимо кун институтэз йылпумъяз, Кун службая Урал академиын дышетскиз. Лулчеберет удысын 20 арлэсь трос ужаз. 2019-тӥ арысен ёрос администрацилэн тӧроезлэн мерлык ужпумъёсъя нырысетӥ воштӥсез вал.  Тегъёс: Кияса Удмуртия кивалтӥсьёс  